CELEX: 62010FN0057
Language: lt
Date: 2010-07-14 00:00:00
Title: Byla F-57/10: 2010 m. liepos 14 d. pareikštas ieškinys byloje Pedeferri ir kt. prieš Komisiją

19.2.2011   
            
            
               LT
            
            
               Europos Sąjungos oficialusis leidinys
            
            
               C 55/36
            
         2010 m. liepos 14 d. pareikštas ieškinys byloje Pedeferri ir kt. prieš Komisiją
   
   (Byla F-57/10)
   2011/C 55/66
   Proceso kalba: italų
   
      Šalys
   
   
      Ieškovai: Stefano Pedeferri (Sangiano, Italija) ir kt., atstovaujami advokato G. Vistoli
   
      Atsakovė: Europos Komisija
   
      Ginčo dalykas bei aprašymas
   
   Europos Komisijos darbuotojų statuso ieškovams pripažinimas ir jų grąžinimas į darbą Jungtiniame tyrimų centre Isproje. Be to, kiekvieno iš jų patirtos turtinės ir neturtinės žalos atlyginimas
   
      Ieškovų reikalavimai
   
   
               —
            
            
               Patvirtinti ir pripažinti, kad pavaldumu grindžiami ieškovų darbo santykiai buvo nustatyti akivaizdžiai pažeidžiant Italijos Respublikos Įstatymą Nr. 1369/60 ir dėl to pripažinti, kad pavaldumu grindžiami darbo santykiai buvo sudaryti su kiekvienu ieškovu, kaip Europos Komisijos darbuotoju, kiekvienam iš jų taikant su atliekamu darbu susijusias atitinkamas sutartines, darbo užmokesčio ir socialinio draudimo sąlygas nuo faktinės darbo pradžios arba nuo kitos datos, kurią Teismas gali nustatyti vykstant teisminiam nagrinėjimui.
            
         
               —
            
            
               Nurodyti Europos Komisijai grąžinti ieškovus į darbą Jungtiniame tyrimų centre Isproje laikantis taikytinų teisinių, mokestinių ir socialinio draudimo nuostatų.
            
         
               —
            
            
               Nurodyti Europos Komisijai sumokėti ieškovams visas jiems, kaip Jungtinio tyrimų centro darbuotojams, priklausančias sumas ir taip pat padengti skirtumą tarp socialinio draudimo ir sveikatos priežiūros išmokų, nurodytą išnagrinėjus šią bylą, atsižvelgiant į teisinį ir ekonominį statusą, taikomą Europos Sąjungos darbuotojams, vykdantiems pagalbinių apsaugos darbuotojų užduotis.
            
         
               —
            
            
               Priteisti kiekvienam ieškovui, siekiant atlyginti turtinę ir neturtinę žalą, sumą, kuri lygi 50 % jiems dėl nurodytų priežasčių pripažintų išmokų, tačiau bet kuriuo atveju ne mažesnė kaip 50 000 eurų.